கேள்வி: கொரிய ஈப்பிடிப்பான் - சூழலியல் பற்றி தகவல் சொல்.
பதில்: கொரிய ஈப்பிர்ப்பான் இனப்பெருக்கப் பகுதியாக மஞ்சூரியா, கொரியா மற்றும் சீனா உள்ளது. சியாக்சிகான் பகுதியில் கூடு கட்டுவது முக்கியமாக மே மற்றும் சூன் மாதங்களில் நடைபெறுகிறது. இவை முக்கியமாக மலைகளின் அடிவாரத்தில் உள்ள தாழ்வான பள்ளத்தாக்குகளில் இனப்பெருக்கம் செய்கின்றன. ஒரு இணையின் வரம்பு சுமார் 2000-5000 சதுர மீ. ஆகும். பெண் மட்டும் மூன்று முதல் நான்கு நாட்களில் கூடு கட்டும். ஒரு கூட்டில் 4 முதல் 7 முட்டைகள் வரை இருக்கும். இந்த முட்டைகளை பெண் ஈப்பிடிப்பான் மட்டும் சுமார் 11-12 நாட்களுக்கு அடைகாக்கும். குஞ்சுகளுக்கு உணவளிக்க முதிர்ச்சியடைந்த பறவைகள் கூட்டிலிருந்து சுமார் 70 மீட்டர் (230 அடி) தூரம் சென்று உணவு தேடும். 14-15 நாட்களுக்குப் பிறகு இளம் குஞ்சுகள் பறந்து செல்லும். இது 1989ஆம் ஆண்டு மத்திய இந்தியாவில் குளிர்காலத்தில் முதன்முதலில் இந்தப் பறவை கண்டறியப்பட்டது. இதன் பின்னர் தென்மேற்கு இந்தியா மற்றும் இலங்கையில் குளிர்காலத்தில் கண்டறியப்பட்டது. சீனாவில், இந்தப் பறவையில், புற ஒட்டுண்ணீயான ப்ரோடெரோத்ரிக்சு மெகாகௌலா முதலில் கண்டுபிடிக்கப்பட்டு விவரிக்கப்பட்டது.